Lisa 1. Õppealajuhataja ametijuhend
ÕPPEALAJUHATAJA AMETIJUHEND
Kinnitatud 02.01.2026 direktori käskkirjaga nr 1-2/01
1. ÜLDSÄTTED

1.1  AMETIKOHT
Tallinna Suur-Pae lasteaia õppealajuhataja;
1.2 TÖÖKOHT
            Tallinn
1.3 ALLUB
            Tallinna Suur-Pae lasteaia direktorile;
1.4 ALLUVAD             
 Lasteaiaõpetajad, muusikaõpetaja, liikumisõpetaja, logopeed
1.5 ASENDAB                 Lasteaia direktorit, rühmaõpetajat või muud töötajat direktori             
                                    käskkirja alusel
1.6 ASENDAJA (kes)       Tallinna Suur-Pae lasteaia direktor või muud töötajat direktori             
                                    käskkirja alusel
2. AMETIKOHA EESMÄRK

Lasteasutuse tulemusliku, kvaliteetse ja süsteemse õppe- ja kasvatustöö ning koostöö huvigruppidega juhtimine. Personali toetamine, arendamine, hindamine ja motiveerimine. 

3. TÖÖÜLESANDED JA SOOVITUD TULEMUS

	3.1. ÕPPE- JA KASVATUSTÖÖ JUHTIMINE

	ÜLESANNE
	SOOVITUD TULEMUS

	3.1.1. Õppe- ja kasvatustöö  korraldamine, analüüs 
	Õppealajuhataja: 

· juhib ja kontrollib õppe- ja kasvatustöö käiku lasteaias lähtuvalt õppekavast ning laste õpetamist ja kasvatamist erineva vanusega laste rühmades; õppe- ja kasvatustegevusega on tagatud laste mitmekülgne ja järjepidev areng kodu ja lasteasutuse koostöös, õppe- ja kasvatustegevused on lõimitud ning lähtuvad lapsest;
· juhib õppe- ja kasvatusprotsessi kaasava õppekäsitluse printsiibil;

· koostöös muusika-, liikumis- ja rühmaõpetajatega organiseerib laste ühisüritusi nii lasteasutustes kui ka väljaspool seda; 
· kuulub lasteasutuse juhtkonda ja teeb vahetut koostööd, loob lasteasutuses rahuliku ja töise meeleolu;
· kontrollib ja allkirjastab rühmapäevikute sissekandeid ja nädalaplaane;
· vastutab ELIIS.EU süsteemi pidamise eest;
· kontrollib õppe-kasvatustöö plaane, 
· kontrollib ruumide kasutamise graafikuid, tunni/nädalaplaane, 
· kontrollib pidude ja meelelahutusürituste stsenaariume ning annab nõu nende koostamiseks; 
· koordineerib õppekava rakendamist: jälgib õppekava täitmist, analüüsib ja vähemalt korra aastas annab tagasisidet; 

· kontrollib laste teadmisi ja ettevalmistust kooliks;
· valmistab ette lasteaia pedagoogilise nõukogu töökoosolekud,  viib läbi pedagoogide nõupidamisi, vormistab protokollid;
· viib läbi asutuse sisehindamist: korraldab rahulolu uuringud viib läbi arenguvestlused õpetajatega ning vormistab analüüsi aruande vormis, korraldab sisehindamise tulemuste arutelu ja annab tagasisidet huvigruppidele;
· edastab õpetajatele õppe- ja kasvatustegevuseks vajalikku informatsiooni; 
· edastab erialast teavet ja vahendab töökogemusi. Tutvub, üldistab ja tutvustab pedagoogidele uut metoodilist materjali, ilmuvat erialast, lastekirjandust ja perioodikat;
· viib läbi lasteaiasisest pedagoogilist teavitustööd, hoiab sidet piirkondliku kooliga ja teiste lasteaedadega;
· õppeaasta lõpul valmistab ette ja esitab hoolekogule kirjaliku ülevaate õppe- ja kasvatustegevusest, õppekulu raha kasutamisest; 
· teeb ettepanekuid õppekava täiendamiseks. 
· õppekava ja selle ainekavad on välja töötatud koostöös lasteaia personaliga ning aluseks on EV seadused ja lasteasutuse arengukava. 

· koostab õppe- ja kasvatustegevuse aasta tegevuskava ning aasta aruande; 
· koostab saalide graafiku; 
· koordineerib huviringide tegevust;
· kasutab asutuse infotehnoloogilisi ressursse ja sidevahendeid informatsiooni saamiseks, salvestamiseks ja edastamiseks;
· korraldab koostööd lastevanemate ja partneritega; 
· teeb koostööd ja toetab koostegevust lasteaia juhtkonna, spetsialistide, õpetaja abide ja õpetajatega lähtudes meeskonnatöö põhimõtetest; 
· informeerib regulaarselt juhtkonda töökoosolekutel ja direktorit töökohtumistel enda tegevusest;
· hoidub tegudest, mis kahjustavad lasteasutuse ja Tallinna linna mainet või põhjustavad klientide või partnerite usaldamatust kollektiivi vastu;

	3.1.2. Lasteasutuse arengu planeerimine ja kinnitatud arengukava elluviimine
	· arengukava täitmine toimub vastavalt tegevuskavale ning seda on analüüsitud sisehindamise osana iga-aastaselt ja korrigeeritud vastavalt vajadusele;

· koostatud arengukava on rakendatud; 

· arengukava ja tegevuskava on analüüsitud süstemaatiliselt, sisehindamise tulemused on kooskõlastatud ja on kirjas arengukava lisana.

	3.1.3. Õppe- ja kasvatustegevuse kvaliteedi tagamine, planeerimine ja sisehindamine
	Õppealajuhataja:
· osaleb lasteaia arendustegevuses, kindlustades õppe- ja kasvatustegevuse kvaliteedi:
· õppe- ja kasvatustegevuse tulemusena on laps protsessis aktiivne osaleja ning tunneb rõõmu tegutsemisest, last kaasatakse tegevuste kavandamisse, suunatakse tegema valikuid ning tehtut analüüsima; 

· õppe- ja kasvatustegevusega on tagatud laste mitmekülgne ja järjepidev areng kodu ja lasteasutuse koostöös; 
· õppe- ja kasvatustegevused on lõimitud ning lähtuvad lapsest.
· jälgib, et lasteasutuse enesehindamine toimuks vastavalt sisehindamise korrale ja ajakavale ning edastab tulemused direktorile õigeaegselt. Sisehindamise tulemusi on tagasisidestatud ning kasutatud lasteasutuse tegevuse korrigeerimisel ja arengu planeerimisel.
· korraldab sisehindamist arengukava valdkondades „Õppe- ja kasvatustegevus“,  „Avaliku suhtlemise ja partnerluse juhtimine“  ning osaliselt „Personalijuhtimine“;
· viib läbi laste rahulolu uuringud ja võrdlusanalüüs (20.02.);
· teeb personali rahulolu uuringu võrdlusanalüüs (20.05.);
· teeb lastevanemate rahulolu uuringu võrdlusanalüüs (20.04.);
· teeb õppekava täitmise analüüs (20.05.);
· esitab tegevuskava täitmise analüüs (20.01 ja 20.05);
· esitab ettepanekud arengukava muutmiseks vajadusel;

· esitab pedagoogide kohustustes olevaid dokumente analüüs;
· algatab õppetegevuses tarvilikke uuendusi.


	3.1.4. Personali toetamine, kaasamine, arendamine 
	Õppealajuhataja:

· organiseerib, juhib ja kontrollib lasteaia pedagoogilise personali tööd; alluvate töö juhtimine põhineb dialoogil, vastastikusel usaldusel ja lugupidamisel;

· osaleb pedagoogilise kaadri vajaduse ja täiendkoolituse planeerimises;
· koostab pedagoogide täiendkoolituskava (lähtudes arengukavast ja sisehindamise tulemustest ning võttes arvesse õppeaasta eesmärke, pedagoogide vajadusi, hindamise tulemusi ning võimalusel soove);

· hindab koolituse tulemuslikkust (aastaaruanne);

· sisestab pedagoogide andmed EHIS süsteemi täiendkoolituse osas õigeaegselt ning peab asutuse siseveebis pedagoogilise personaliga seotud  statistikat (sh täiendkoolitused, saavutused);

· toetab uue töötaja sisseelamist läbi mentorlus- või sisseelamisprogrammi;

· korraldab lasteasutuse õpetajate kogemuste vahetamiseks sisekoolitusi jm õpetajate ja õpetaja abide enesetäiendamise koolitusi;

· tegeleb kavakindlalt õpetajaskonna nõustamise,  metoodilise tegevuse ja pedagoogide täienduskoolituse kavandamisega;
· loob tingimused õpetajate eneseanalüüsi oskuse ja uurimis- ning digipädevuse arendamiseks ja selle rakendamiseks õppetöös;

· edastab erialast teavet ja vahendab töökogemusi. Tutvub, üldistab ja tutvustab pedagoogidele uut metoodilist materjali, ilmuvat erialast, lastekirjandust ja perioodikat;
· korraldab/organiseerib lasteaias seminare, lahtisi üritusi, jälgib rühmaõpetajate tööd leidmaks positiivset ja uuenduslikku ning tutvustab seda teistele õpetajatele (õppevara, meetodid ja töövõtted), analüüsib ebaõnnestumiste põhjuseid;
· koordineerib pedagoogide töörühmade metoodilist tegevust;
· viib läbi lasteaiasisest pedagoogilist teavitustööd, hoiab sidet piirkondliku kooliga ja teiste lasteaedadega;
· korraldab koostööd lastevanemate ja partneritega; 
· koostab töögraafikuid pedagoogilisele personalile arvestades tehtud ettepanekuid; 
· peab õpetajate tööajatabelit ja tundide asenduspäevikut; esitab arvestusperioodi  kuu 28ndaks kuupäevaks direktorile õpetajate tööaja arvestuse  ja asendustundide tabeli;
· teeb koostööd ja toetab koostegevust lasteaia juhtkonna, spetsialistide, õpetaja abide ja õpetajatega lähtudes meeskonnatöö põhimõtetest; 
· täidab direktori poolt antud korraldusi ning ülesandeid õigeaegselt ja korrektselt.
· 

	3.1.5. Metoodilise töö korraldamine
	· pedagoogilise nõukogu koosolekud, infotunnid, ümarlauad jm on ette valmistatud ja läbi viidud;

· mõlemad metoodilised kabinetid sisaldavad süstematiseeritud raamatukogu, õppevahendeid ja –mänge, meisterdamis- ja kunstivahendeid; 

· metoodilist kabinetti täiendatakse pidevalt kaasaegse erialase kirjanduse ja õppevahenditega; 

· lahtised tegevused, näitused ja teised kogemuste vahetamise vormid on planeeritud ja korraldatud;

· õppealajuhataja aitab kaasa Tallinna Suur-Pae Lasteaia eesti keele kui teise keele metoodikakeskuse tööle ja teeb aktiivset koostööd metoodikakeskuse koordinaatoriga tugevdades lasteaia mainet. 


	3.1.6. Õppe- ja kasvatustöö dokumentide haldamine
	Õppealajuhataja:

· juhindub oma töös EV õigusaktidest, Tallinna Suur-Pae lasteaia põhimäärusest, arengukavast, õppekavast, reeglitest töökorraldusele ja käesolevast ametijuhendist. Lasteasutuse tööks vajalik dokumentatsioon on korras ja töötajatele õigeaegselt kättesaadav;

· kasutab elektroonilist dokumendihaldust (aruanded, e-päevik, eLasteaed, EHIS, EKIS jm);

· kontrollib pedagoogide kohustustes olevaid dokumente ja vastutab nende arhiivi üleandmise eest; 
· pedagoogide andmed EHISes on ajakohased ja õiged 

· isikuandmed on töödeldud isikuandmete kaitse seaduse kohaselt;
· laste andmed ja dokumendid eLasteaia dokumendihaldussüsteemis on ajakohased ja õiged;

· vastutab õppekava arendamise ja rakendamise eest, teeb ettepanekuid õppekava täiendamiseks. Õppekava ja selle ainekavad on välja töötatud õigeaegselt ja kaasates huvigruppe. 
· jälgib, analüüsib ja annab tagasisidet huvigruppidele vähemalt kord aastas;

· tegevuskava ja sündmuste kava on koostatud õppeaasta alguseks, eesmärgid on püstitatud arvestades sisehindamise tulemuste eelmise õppeaasta parendusvaldkondi;

· ülevaade lasteaia õppe- ja kasvatustegevusest koos analüüsiga  ehk õppeaasta aruanne on koostatud ja esitatud direktorile kooskõlastamiseks 20.jaanuaril ja 20.mail.

· päevakava on koostatud õppeaasta alguseks, sh suveperioodiks õigeaegselt.

· laste arengu hindamisega ja õppe- ja kasvatustegevusega seotud dokumentatsioon (nii õpetajate kui ka spetsialistide ja logopeedi dokumentatsioon) on õigeaegselt kontrollitud, süstematiseeritud ja analüüsitud;

· esitab hoolekogule kirjaliku ülevaate õppe- ja kasvatustegevusest (aastaaruanne) ning õppekulu raha kasutamisest õppeaasta lõpul; 
· metoodikakabinettide materjalid on süstematiseeritud, korras ja õpetajatele kättesaadavad.

	3.1.7. Lasteasutuse õppe- ja kasvukeskkonna kujundamine


	· lastele on loodud mitmekülgselt arendav, kaasaegne, nende vajadusi, eripära, võimeid, keelelist ja kultuurilist tausta, vanust, sugu ja terviseseisundit arvestav ning loovust toetav turvaline vaimne, füüsiline ja sotsiaalne õpi- ning kasvukeskkond (vajadustest teavitatakse lasteaia direktorit);

· õpi- ja kasvukeskkond toetab lapse terviklikku ja positiivset minapilti, aitab mõista ümbritsevat keskkonda, toetab eetilist käitumist ning algatusvõimet, esmaste tööharjumuste kujunemist, kehalist aktiivsust ja arusaamist tervise hoidmise tähtsusest ning arenevad mängu-, õpi-, sotsiaalsed ja enesekohased oskused (HEV laste probleemidest teavitatakse lasteaia direktorit õigeaeglaselt).

	3.1.8. Laste arengu toetamine, hindamine ja tagasisidestamine
	· laste arengu hindamisega dokumentatsioon on süstematiseeritud ja analüüsitud.   

· Eesti Hariduse Infosüsteemi (EHIS) laste andmekogud on täidetud hariduslikud erivajaduste (HEV) osas õigeaegselt ja korrektselt, andmed on õiged. 

· lapsevanematele on loodud võimalused ja tingimused saada regulaarselt teavet lapse arengust ja õppimisest, õppe- ja kasvatustegevuse korraldusest ning tuge ja nõu õppe- ja kasvatusküsimustes;

· lapsevanemal võimaldatakse osaleda õppe- ja kasvatusprotsessi kavandamises ja läbiviimises ning anda tagasisidet lasteasutuse tegevusele;

· lasteaia lõpetanud lapsele on koostatud koolivalmiduskaart  õigeaegselt (kuni 10.03.).

	3.1.9. Terviseedendus- ja tervisekaitsenõuetest

kinnipidamise tagamine
	· terviseedenduse alane tegevus ja päevakava lähtub laste vajadustest, tervisekaitsenõuetest ja lasteasutuse õppekavast.

	3.1.10. Laste füüsilise ja vaimse turvalisuse tagamine
	Õppealajuhataja:

· kujundab õpi- ja kasvukeskkond, kus laps tunneb end hästi ja oodatuna, lapsed on võrdselt koheldud, laste omavahelised konfliktid on ennetatud ja maksimaalselt ära hoitud; kus on tagatud kõigi laste elu ja tervise kaitse ning pidev järelevalve ja laste kaitse hädaolukorras; 
· korraldab õpetajatele ja lastele vastava koolituse 1 kord kvartalis ja peab selle kohta dokumentatsiooni; 
· tagab on lapse terviseseisundit ja perekonda puudutava teabe hoidmine;
· õppealajuhataja teeb vajadusel ja õigeaegselt ettepanekuid pedagoogilisele nõukogule ja direktorile lasteaia kodukorra muutmiseks;
· iga-aastaselt on koostöös lasteaia direktoriga  läbi viidud riskide hindamine ja sellest lähtuvalt on tagatud laste turvaline vaimne ja füüsiline õpi- ja kasvukeskkond siseruumides ning  õuealal ja väljaspool lasteasutuse territooriumi.

	3.1.11. Õppe- ja kasvatustegevuse kvaliteedi tagamine, sisehindamise korraldamine
	· õppe- ja kasvatustegevuse tulemusena on laps protsessis aktiivne osaleja ning tunneb rõõmu tegutsemisest, last kaasatakse tegevuste kavandamisse, suunatakse tegema valikuid ning tehtut analüüsima;
· õppe- ja kasvatustegevusega on tagatud laste mitmekülgne ja järjepidev areng kodu ja lasteasutuse koostöös; 
· õppe- ja kasvatustegevused on lõimitud ning lähtuvad lapsest.
· sisehindamise kord on välja töötatud kaasates huvigruppe;

· sisehindamise tulemusi on tagasisidestatud ning kasutatud lasteasutuse tegevuse korrigeerimisel ja arengu planeerimisel (arengukava koostamisel).

· sisehindamine toimub vastavalt ajakavale ja tulemused on edastatud direktorile õigeaegselt:

· laste rahulolu uuringu võrdlusanalüüs (20.02.);

· personali rahulolu uuringu võrdlusanalüüs (20.05.);

· lastevanemate rahulolu uuringu võrdlusanalüüs (20.04.);

· õppekava täitmise analüüs (20.05.);

· arengu ja tegevuskava täitmise analüüs (20.01 ja 20.05);

· pedagoogide kohustustes olevaid dokumente analüüs.

	3.1.12. Personali ja laste turvalisuse tagamine
	Õppealajuhataja: 

· täidab ise ja nõuab oma alluvatelt tuleohutuse-, töötervishoiu-, tööohutuseeskirjade, töökorralduse reeglite, kodukorra eeskirjade ja ametijuhendite ranget täitmist ning viib regulaarselt läbi pedagoogilise personali instrueerimist;

· tagatud on töötervishoiu ja tööohutuse nõuetele vastavad töötingimused;

· teostab koostöös majandusjuhatajaga töökeskkonna riskianalüüs ja lähtuvalt selle tulemustest on välja töötatud tööohutusjuhend(id), mida on töötajatele tutvustatud;

· tutvustab hädaolukorra lahendamise plaani lastele ja õpetajatele vähemalt 1 kord aastas;

· viib läbi laste tervise ohutuse instruktaaži õpetajatele 1 kord kvartalis;

· igast ilmunud probleemist, inventari või spordivarustuse rikkumisest või ohtlikust momendist, mis võib kahjustada inimeste tervist või olla ohuks elule teavitatakse viivitamatult kirjalikus vormis direktorit;

	3.1.13. Hädaolukordades tegutsemine
	Õppealajuhataja:

· tagab laste ja õpetajate kaitse ning tegutsemise vastavalt „Hädaolukorra lahendamise plaanile“

	3.1.14. Lasteasutuse valduses oleva vara kasutamine 
	· tagatud on lasteasutuse valduses oleva vara heaperemehelik kasutamine.

	3.1.15 Infoturbe tegevuste toetamine
	· Infoturbe tegevuste toetamine vastavalt lasteaia infoturbe korralduse korrale (juhtrühma kohustused ja ülesanded)


	3.2. KOOSTÖÖ JUHTIMINE JA SUHTLEMINE AVALIKKUSEGA

	ÜLESANNE
	SOOVITUD TULEMUS

	3.2.1. Lasteaia eduloo sise- ja väliskommunikatsiooni edasiarendamine kaasates huvigruppe
	Õppealajuhataja:

· uuendab regulaarselt lasteaia koduleheküljel ja blogis teavet õppe- ja kasvatustegevuse kohta, info on vahendatud õigeaegselt ja korrektselt;
· levitab lasteaia eduloo infot meediasse ja Tallinna Haridusameti aastaraamatusse õigeaegselt;
· info vahetamisel ja suhtlemisel avalikkusega ei kahjustata lasteasutuse ja Tallinna linna mainet

	3.2.2. Koostöö huvigruppidega


	· koostöö huvigruppidega on planeeritud ja teadlik tegevus, koostöö tulemuslikkust on hinnatud, analüüsitud ja parendatud ning tagasisidestatud;

· koostöös on kasutatud erinevaid koostöövorme (sh projektitööd);

	3.2.3. Koostöö teiste haridus- ja muu asutustega  
	· lapsele on antud võimalus osaleda linna ja teiste haridusasutuste üritustes, konkurssidel jm.

	3.2.4. Koostöö lapsevanematega
	· lapsevanemaga tehtav koostöö põhineb dialoogil, vastastikusel usaldusel ja lugupidamisel;

· lapsevanemalt on küsitud regulaarselt tagasisidet lasteasutuse tegevuse kohta, tagasisidet on analüüsitud ning selle tulemusi kasutatakse lasteasutuse arendustegevuses;

· vähemalt üks kord õppeaastas viiakse lapse arengu hindamiseks ja toetamiseks lapsevanemaga läbi arenguvestlus;

· lapsevanemale on loodud võimalused saada tuge ja nõu õppe- ja kasvatusküsimustes;
· lapsevanemal võimaldatakse osaleda õppe- ja kasvatusprotsessi kavandamises ja läbiviimises; 

· lastevanematele on kättesaadav asja- ja ajakohane info lasteaias toimivate ürituste, päeva- ja tegevuskava ja muude õppe- ja kasvatusküsimuste kohta lasteaia koduleheküljel;

	3.2.5. Koostöö lastekaitse ja sotsiaalvaldkonna esindajatega
	· tagatud on teabe edastamine lastekaitse või sotsiaaltöö ametnikule, kui on selgunud, et lapse kodune kasvukeskkond on ebarahuldav või kui laps on kehalise, emotsionaalse või seksuaalse väärkohtlemise ohver;

· tagatud on igakülgne abi ja toetus lastele.

	3.2.6. Koostöö kolleegidega
	Õppealajuhataja teeb koostööd kõigi lasteaia töötajatega.

· Koostöö direktoriga: eelarve ja finantsküsimused; sisehindamine; pedagoogilise personali valik ja paigutamine, arengukava, õppekava ja aastaplaani koostamine, pedagoogilise nõukogu koosolekute läbiviimine. Õppealajuhataja teeb direktorile ettepanekuid lasteasutuse töö efektiivsuse parandamiseks.
· Koostöö majandusjuhatajaga: materiaalne vastutus oma töös kasutatavate õppevahendite, tehniliste vahendite ja seadmete osas, inventuur, ettepanekud päevakava koostamiseks ja järgimiseks, laste tervisekaitse, personali tööohutus ja riskide hindamine. 
· Õppealajuhataja teeb koostööd lasteaia hoolekoguga, oma teeninduspiirkonna kooli(de)ga ja teiste lasteaedadega.
· Õppealajuhataja informeerib lasteaia direktorit sündmustest jm asjaoludest, mis kahjustasid laste või personali vaimset ja füüsilist tervist või seadsid need ohtu või võivad kutsuda esile avalikkuse kõrgendatud huvi, mis võib kahjustada lasteaia mainet ja selle kaudu sotsialiseerumiskeskkonda lasteaias.


4. AMETIKOHALE ESITATAVAD PÕHINÕUDED 
4.1. Kvalifikatsiooninõuded: Lasteasutuse õppealajuhataja kvalifikatsiooninõuded on kõrgharidus ning pedagoogilised ja juhtimiskompetentsid.
4.2. Muud nõuded: 
4.2.1. õppealajuhataja soovib ja oskab lasteasutuse töötajatega ja külastajatega viisakalt ja tasakaalukalt suhelda;
4.2.2. on võimeline pingesituatsioonis operatiivselt ja adekvaatselt reageerima;
4.2.3. oskab käsitleda IKT- ja sidevahendeid;

4.2.4. valdab eesti keelt vähemalt C1 tasemel (muukeelse hariduse omamisel);
4.3. Teadmised: 
· tööks vajalikest riigi ja Tallinna õigusaktidest;

· personalijuhtimisest (sh personali kaasamisest, arendamisest ja koolitamisest, hindamisest ja motiveerimisest); 

· meeskonnatööst (sh meeskonnatöö meetodid ja võtted, organisatsioonikultuuri kujundamine); 

· organisatsiooni tulemuslikkusest (sh tagasisidesüsteemide loomine ja seire, riskianalüüside koostamine, eneseanalüüside koostamine);

· õppe- ja kasvatusprotsessi juhtimisest (sh õppekava arendamisest, lapse arengu hindamisest ja toetamisest, õpikeskkonna kujundamisest);

· tervisekaitsest ja terviseedendusest;

· avalikkusega suhtlemisest ja kommunikatsioonist;

· kriisijuhtimisest.

4.4. Vajalikud oskused:

· suhtlemisoskus, koostööoskus, probleemide lahendamise oskus, konfliktidega toimetuleku oskus, läbirääkimisoskus, esinemisoskus, analüüsioskus, oskus süsteemselt mõelda, oskus aega efektiivselt kasutada;

· arvutioskus (Windows-keskkond, MS Office, oskus töötada internetis turvaliselt); 

· keeleoskus – eesti keele oskus (nii kõnes kui kirjas) C-1 tasemel, vene keele oskus (nii kõnes kui kirjas) C-1 tasemel, inglise keele oskus vähemalt B-2 tasemel.
4.5. Isiksuseomadused - organiseerimisvõime, analüüsivõime, paindlik reageerimisvõime, täpsus, kohusetundlikkus, emotsionaalsus ja loovus, tasakaalukus, koostöövalmidus, avatus, ausus, lojaalsus, usaldusväärsus. 

5. ÕIGUSED

5.1. saada tööks vajalikku informatsiooni;
5.2. teha direktorile ettepanekuid lasteasutuse töö ja töötingimuste parendamise osas, vajaliku inventari ja õppevahendite soetamise osas;
5.3. kasutada printerit, töö mobiiltelefoni, (süle)arvutit jm digivahendeid; 
5.4. saada tööks vajalikku täiendkoolitust vastavalt asutuse koolituskavale;
5.5. kaasata lasteaia töösse huvigruppide esindajaid;

5.6. osaleda lasteaia komisjonide ja töörühmade töös.

6. VASTUTUS

6.1. lasteaia õppe- ja kasvatustegevuse tulemuslikkuse tagamise eest;

6.2. pedagoogide töökorralduse eest vastavuses EV seadustega;

6.3. lasteaia laste elu ja tervise kaitse eest, sh hädaolukorras;
6.4. oma kvalifikatsiooni ja oskuste taseme tõstmise eest.

7. AMETIJUHENDI MUUTMINE JA AVALIKUSTAMINE
7.1. Käesolevat ametijuhendit muudetakse vastavalt töökorralduse muutumisele, kuid mitte sagedamini kui kord aastas. 

7.2. Ametijuhend kuulub läbivaatamisele ja vajaduse korral täpsustamisele üks kord aastas.

7.3. Ametijuhend tehakse töötajale allkirja vastu teatavaks enne tööle asumist ja pärast muudatuste sisseviimist ametijuhendisse.
7.4. Ametijuhendi kinnitamisest ja muudatustest informeeritakse pedagoogilist nõukogu ja hoolekogu.
7.5. Ametijuhendiga on võimalik tutvuda Tallinna Suur-Pae lasteaia direktori kabinetis ja lasteasutuse siseveebis.
Kinnitan, et olen ametijuhendiga tutvunud ning kohustun neid täitma: 


Tööandja:                                                                  Töötaja

Tatjana Požogina, direktor



................................................................

